ურაკანი (საფეხბურთო კლუბი)

ურაკანი (ესპ. Club Atlético Huracán) — არგენტინული საფეხბურთო კლუბი ქალაქ ბუენოს-აირესიდან. ჩამოყალიბდა 1908 წლის პირველ ნოემბერს. ასპარეზობს არგენტინის პრიმერა დივიზიონში. არგენტინის ხუთზის ჩემპიონი და რვაგზის ვიცე-ჩემპიონი, არგენტინის თასისა (2014) და არგენტინის სუპერთასის (2015) მფლობელი. კლუბის საშინაო არენაა „ესტადიო ტომას ადოლფო დუკო“ (ესპ. Estadio Tomás Adolfo Ducó). ისტორია კლუბის ჩამოყალიბების გადაწყვეტილება 1907 წლის 25 მაისს იქნა მიღებული. სხვა ვერსიით მისი არსებობის შესახებ პირველი ცნობები 1903 წლის 25 მაისიდან ჩნდება. თუმცა მისი დაარსების ოფიციალურ თარიღად კლუბის ხელახლა რეფორმირების თარიღს — 1908 წლის პირველ ნოემბერს მიიჩნევენ. 1920-იან წლებში „ურაკანი“ არგენტინის ერთ-ერთ უძლიერეს კლუბად ითვლებოდა, ამ პერიოდში ქვეყნის ჩემპიონობა მან ოთხჯერ (1921, 1922, 1925, 1928) მოიპოვა. არგენტინაში პროფესიული საფეხბურთო ჩემპიონატის გათამაშების დაწყებიდან (1931) დღემდე, კლუბმა მხოლოდ ერთხელ მოიპოვა ქვეყნის ჩემპიონის წოდება. ამ წარმატებას მან 1973 წელს მეტროპოლიტანოს გათამაშებაში, სესარ ლუის მენოტის თავკაცობით მიაღწია. მომდევნო წელს ლიბერტადორესის თასის გათამაშებაში გუნდმა ნახევარფინალში გასვლა მოახერხა. 2014 წელს „ურაკანი“ ნესტორ აპუსოს თავკაცობით არგენტინის თასს დაეუფლა. ამ გამარჯვებით კლუბმა 2015 წლის ლიბერტადორესის თასის გათამაშებაში მონაწილეობის უფლება მოიპოვა. იმ სეზონში იგი არგენტინის მეორე დივიზიონში გამოდიოდა. საბოლოოდ სატურნირო ცხრილში მან მეხუთე ადგილი დაიკავა და დაგროვილ ქულათა რაოდენობით „ატლეტიკო ტუკუმანს“ გაუთანაბრდა. ამ უკანასკნელთან გადამწყვეტი შეხვედრა „ურაკანმა“ დამატებით დროში 4–1 მოიგო და კვლავ არგენტინის პრიმერას დაუბრუნდა. 2015 წლის ლიბერტადორესის თასის გათამაშების ჯგუფურ ეტაპზე „ურაკანმა“ იოლად დაამარცხა პერუს „ალიანსა“, თუმცა საბოლოოდ მესამე ადგილი დაიკავა და შემდეგ ეტაპზე ჯგუფიდან ვეღარ გავიდა. იმავე წელს არგენტინის სუპერთასის მატჩში კლუბმა ქვეყნის ჩემპიონი „რივერ პლეიტი“ დაამარცხა და სამხრეთ ამერიკის თასის გათამაშებაში მონაწილეობის უფლება მოიპოვა. „ურაკანის“ ყველაზე პრინციპულ მეტოქედ „სან-ლორენსო დე ალმაგრო“ ითვლება. ფეხბურთელები შემადგენლობა შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. მიღწევები არგენტინის პრიმერა დივიზიონი ჩემპიონი (5): 1921, 1922, 1925, 1928, 1973 ვიცე-ჩემპიონი (8): 1920, 1923, 1936, 1939, 1975, 1976, 1994, 2009 კოპა ესტიმულო თასის მფლობელი: 1920 კარლოს იბარგურენის თასი თასის მფლობელი (2): 1922, 1925 ადრიან ესკობარის თასი თასის მფლობელი (2): 1942, 1943 კოპა დე კომპეტენსია ბრიტანიკა თასის მფლობელი: 1944 ლიბერტადორესის თასი ნახევარფინალისტი: 1974 არგენტინის თასი თასის მფლობელი: 2014 არგენტინის სუპერთასი თასის მფლობელი: 2015 სამხრეთ ამერიკის თასი ფინალისტი: 2015 ცნობილი ფეხბურთელები კლუბის მწვრთნელები